ਐਨਾਬੈੱਲ ਲੀ
"ਐਨਾਬੇਲ ਲੀ" ਅਮਰੀਕੀ ਲੇਖਕ ਐਡਗਰ ਐਲਨ ਪੋ ਦੀ ਆਖਰੀ ਲੰਮੀ ਕਵਿਤਾ ਹੈ। ਪੋ ਦੀਆਂ ਹੋਰਨਾਂ ਕਵਿਤਾਵਾਂ ਵਾਂਗ, ਇਸ ਵਿੱਚ ਇੱਕ ਸੁਹਣੀ ਔਰਤ ਦੀ ਮੌਤ ਦਾ ਥੀਮ ਘੋਖਿਆ ਗਿਆ ਹੈ। ਬਿਰਤਾਂਤਕਾਰ ਦੀ ਜੁਆਨੀ ਦੇ ਜ਼ਮਾਨੇ ਵਿੱਚ ਐਨਾਬੇਲ ਲੀ ਨਾਲ ਮੁਹੱਬਤ ਹੋ ਜਾਂਦੀ ਹੈ। ਏਨੀ ਮੁਹੱਬਤ ਕਿ ਦੇਵਤੇ ਵੀ ਖਾਰ ਖਾਂਦੇ ਹਨ। ਲੀ ਦੀ ਮੌਤ ਦੇ ਬਾਅਦ ਵੀ ਉਹਦੀ ਮੁਹੱਬਤ ਕਾਇਮ ਰਹਿੰਦੀ ਹੈ। ਵਿਵਾਦ ਹੈ ਕਿ "ਐਨਾਬੇਲ ਲੀ" ਦੀ ਪ੍ਰੇਰਨਾ ਕੌਣ ਹੈ। ਬਹੁਤ ਸਾਰੀਆਂ ਔਰਤਾਂ ਦੇ ਨਾਮ ਸੁਝਾਏ ਗਏ, ਪੋ ਦੀ ਪਤਨੀ ਵਿਰਜੀਨਿਆ ਅਲਿਜ਼ਾ ਕਲੈਮ ਪੋ ਦਾ ਨਾਂ ਵਧੇਰੇ ਮੰਨਣਯੋਗ ਨਾਵਾਂ ਵਿੱਚੋਂ ਇੱਕ ਹੈ। ਇਹ 1849 ਵਿੱਚ ਲਿਖੀ ਗਈ ਸੀ ਅਤੇ ਪੋ ਦੀ ਮੌਤ ਤੋਂ ਥੋੜੀ ਦੇਰ ਬਾਅਦ ਉਸੇ ਸਾਲ ਛਪੀ ਸੀ।